***The Last Song*** er en amerikansk dramafilm fra 2010 med Miley Cyrus i hovedrollen. Filmens regissør er Julie Anne Robinson. Nicholas Sparks skrev både manus til filmen, og en roman med samme navn. Greg Kinnear, Kelly Preston, og Liam Hemsworth har også roller i filmen.

Ronny er en sta og bestemt jente og har ikke et spesielt bra forhold med sin far, men plutselig møter hun en gutt som ikke er en vanlig gutt, men en fantastisk gutt.[]

Sammendrag
----------

Som 17-åring er Veronica "Ronnie" Miller (spilt av Miley Cyrus) like opprørsk som hun var den dagen foreldrene skilte seg, og faren hennes flyttet til Georgia tre år tidligere. En gang spilte hun klassisk piano under veiledning av faren, Steve Miller (spilt av Greg Kinnear) men nå ignorerer Ronnie instrumentet fullstendig, og hun har ikke snakket med faren hennes siden han reiste sin vei. Juilliard School har vært interessert i henne siden hun var veldig ung, men Ronnie nekter på grunn av harme mot faren hennes. Steve har nå muligheten til å komme i kontakt med sin datter når moren, Kim Miller (spilt av Kelly Preston) sender den opprørske tenåringen og hennes yngre bror, Jonah (spilt av Bobby Coleman) for å tilbringe en sommerferie sammen med ham i Georgia. Steve, en tidligere professor ved Juilliard School og konsert-pianist, lever nå et rolig liv i Wrightsville Beach, den lille strand-byen i Georgia hvor han vokste opp. Han arbeider nå med ett stort glass-maleri for den lokale kirken, for å erstatte ett maleri som tidligere ble ødelagt i en brann. Ifølge lokalbefolkningen var det Steve selv som satt fyr på kirken en natt.

Rett etter ankomst begynner Ronnie å kjede seg, og er uhøflig mot alle rundt seg, inkludert den kjekke, populære Will Blakelee (spilt av Liam Hemsworth) når de møter hverandre under en volleyball-kamp. Hun møter også Blaze som bor sammen med sin kjæreste Marcus. Blaze gir Ronnie skylden for ett butikk-tyveri, og Ronnie blir arrestert. Senere oppdager Ronnie ett par glattkarett som holder til ved stranden i nærheten av huset hennes. Hun beskytter området deres mot rovdyr, og møter Will igjen under hans frivillige arbeid for akvarium. Etter en natt hvor de har forsvart skilpadde-eggene mot rovdyr sammen med Will, begynner Ronnie å utvikle romantiske følelser for ham. Dagen etter tar Will henne med til akvariet hvor han arbeider. Marcus slår opp med Blaze fordi han ønsker å være sammen med Ronnie, noe som fører til at Will og Marcus krangler i løpet av søsteren Megans bryllup. Ronnie hører snart alle ryktene fra lokalbefolkningen om at det var faren hennes som brant ned kirken. Men egentlig var det Wills venn Scott som satte fyr på kirken ved ett uhell.

I løpet av sommeren avslører faren deres for Ronnie og Jonah at han er dødelig syk av kreft. Ronnie forsøker deretter å gjøre opp for tiden med faren sin som hun tidligere gikk glipp av. Hun fortsetter arbeidet med en komposisjon faren hadde begynt på (med tittelen "For Ronnie") som faren ikke klarer å arbeide med, lenger på grunn av hans sykdom. Faren hennes sitter i en sofa og hører på at Ronnie spiller, og han dør akkurat i det hun er ferdig med sangen sin. Ved farens begravelse skal Ronnie holde en tale, men erklærer at ingen ord noensinne kan være i stand til å vise hvor fantastisk faren hennes egentlig var. I stedet bestemmer Ronnie seg for å dele med dem sangen hun hjalp til med å fullføre. I det hun setter seg ved ett piano for å spille sangen sin, skinner sollys gjennom det nye glass-maleriet. Ronnie smiler og sier "Hei, pappa" og husker hva hun overhørte faren si til Jonah tidligere i filmen, at når solen skinner gjennom vinduet, er det faren deres som ser på dem. Blaze og flere andre innbyggere gir Ronnie deres sympati og vennlige ord utenfor kirken etter begravelsen.

Senere møter hun Will som forteller at han likte sangen hun spilte, og Ronnie takker ham for at han kom til farens begravelse. Ronnie bestemmer seg for å begynne ved Juilliard likevel, og forbereder seg på å reise tilbake til New York. Will overrasker Ronnie ved å avsløre at han planlegger å flytte dit for å være i nærheten av henne, og de deler ett lidenskapelig kyss. Filmen avslutter med at Ronnie kjører sin vei i bilen hennes, og smiler for seg selv.

Rolleliste
----------

* Miley Cyrus som Veronica "Ronnie" Miller. En sint og opprørsk 17-åring som blir tvunget til å tilbringe en sommer sammen med faren sin i hans hjem-by.
* Liam Hemsworth som Will Blakelee. En populær og dyktig volleyball-spiller.
* Greg Kinnear som Steve Miller. Far til Ronnie og Jonah. Tidligere professor ved Juilliard School og dyktig konsert-pianist.
* Kelly Preston som Kim Miller. Mor til Ronnie og Jonah. Bor sammen med barna sine i New York City, etter hennes skilsmisse.
* Bobby Coleman som Jonah Miller. Ronnies yngre bror.
* Nick Lashaway som Marcus. Blazes tidligere kjæreste.
* Carly Chaikin som Blaze.
* Adam Barnett som Teddy. En venn av Marcus.
* Kate Vernon som Susan Blakelee. Wills mor.
* Nick Searcy som Tom Blakelee. Wills far.
* Melissa Ordway som Ashley, Wills eks-kjæreste.
* Carrie Malabre som Cassie, Ashleys beste venninne.
* Lance E. Nichols som pastor Charlie Harris. Den fromme pastoren ved den lokale kirken.
* Hallock Beals som Scott. Wills beste venn.
* Stephanie Leigh Schlund som Megan Blakelee. Wills eldre søster.

Referanser
----------

1. ↑  ; besøksdato: 8. april 2016.
2. 1 2  ; besøksdato: 8. april 2016.
3. ↑  ; besøksdato: 8. april 2016.
4. ↑  ; besøksdato: 8. april 2016.
5. 1 2 3 4  ; besøksdato: 8. april 2016.
6. 1 2   nmhh.hu[Hentet fra Wikidata]
7. ↑   Freebase-data fra Google[Hentet fra Wikidata]
8. ↑   Internet Movie Database, www.imdb.com, verkets språk engelsk, besøkt 20. august 2016[Hentet fra Wikidata]
9. ↑  The Last Song. *VG Nett*

Eksterne lenker
---------------

* Offisielt nettsted Rediger på Wikidata

* (en) The Last Song (film) – kategori av bilder, video eller lyd på Commons Rediger på Wikidata
* (en) *The Last Song* på Internet Movie Database Rediger på Wikidata

* (no) *The Last Song* hos Filmfront Rediger på Wikidata

* (sv) *The Last Song* i Svensk Filmdatabas Rediger på Wikidata

* (da) *The Last Song* i Danmark Nationale Filminstitut Rediger på Wikidata

* (en) *The Last Song* på AllMovie Rediger på Wikidata

* (fr) *The Last Song* på Allociné Rediger på Wikidata

* (nl) *The Last Song* på MovieMeter Rediger på Wikidata

* (en) *The Last Song* på American Film Institute Rediger på Wikidata

* (en) *The Last Song* på Rotten Tomatoes Rediger på Wikidata

* (en) *The Last Song* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | BBC Things
 |